burgasdotpro/wikipedia huggingface dataset:
Duel (televízna relácia)

Duel je televízna relácia, ktorú vysiela Jednotka. Porovnáva vedomosti dvojice súťažiacich, ktorí odpovedajú na otázky z rôznych oblastí. Vysiela sa v pracovných dňoch o 17:45 na prvom okruhu Slovenskej televízie a moderátorom je Gregor Mareš.
Charakteristika.
Špecifikom relácie je pozícia súťažiacich, ktorí nestoja tradične vedľa seba, ale oproti sebe. Vedomostno-zábavná súťaž pozostáva z troch kôl, v ktorých moderátor položí súťažiacim 50 otázok encyklopedického charakteru. V prvom kole odpovedajú súťažiaci počas jednej minúty na 10 otázok, za ktorých správne zodpovedanie získavajú po 30 bodov a v prípade všetkých správnych odpovedí aj hotovosť 100 eur. V druhom kole si hráči vyberajú tému z 10 tematických okruhov, na ktoré si sami určujú výšku vkladu. V treťom kole sa zvyšuje maximálna suma vkladov a otázky si vyberajú súťažiaci navzájom. Víťazom sa stáva súťažiaci, ktorý získa viac bodov. V poslednej časti súťaže, tzv. Výzve, pristupuje víťaz k bankomatu a možným delením výhry získava vstupenku do ďalšieho zápolenia. Polovica výhry z predošlého kola a teda vstupenka do ďalšieho Duelu sa súťažiacemu vráti v prípade opätovnej výhry. Počet hier pre súťažiaceho je neobmedzený a jeho účasť končí neobhájením víťazstva alebo rozhodnutím o ukončení hry.
Duel šampiónov.
V roku 2022 RTVS začala vysielať novú reláciu Duel šampiónov so siedmimi najlepšími hráčmi Duelu. Tento program pokračoval 2. sériou v roku 2024 a v roku 2025 bude 3. séria.
Rebecca Šramková

Rebecca Šramková (* 19. október 1996, Bratislava) je slovenská profesionálna tenistka.
Najvyššie v kariére bola na 43. mieste v dvojhre, vo štvorhre na 364. mieste. Na ITF okruhu vyhrala 13 titulov vo dvojhre a 4 vo štvorhre. Svoj najväčší titul vyhrala na "Engie Open de Biarritz 2016", ITF $100 000 turnaj, kde vo finále porazila Martinu Trevisanovú.
Vo Fed Cupe 2017 prispela dvoma singlovými víťazstvami proti skúseným Taliankam - Erraniovej (finalistke Roland Garros 2012) a Schiavoneovej (víťazke Roland Garros v roku 2010), k výhre Slovenska nad Talianskom 3:2.
Jej otec Jozef Šramka ju trénoval odmalička až do marca 2017. Od tej doby nezverejnila, či má iného trénera.
2021.
12. júla 2021 v prvom kole tenisového turnaja WTA Prague Open porazila Petru Kvitovú v troch setoch , , , čo bolo najväčšie víťazstvo v jej kariére.
Matej Cifra

Sajfa (vlastným menom Mgr. Matej Cifra; * 10. júl 1979, Bratislava) je slovenský moderátor, televízna osobnosť a bývalý učiteľ slovenského a anglického jazyka.
Životopis.
Vyštudoval Filozofickú fakultu Univerzity Komenského v Bratislave, odbor učiteľ v kombinácií angličtinaslovenčina a ako učiteľ pôsobil päť rokov na gymnáziu v Bratislave. V roku 2000 začal Sajfa pracovať pre rádio B1, z ktorého sa neskôr presunul do Fun Rádia, kde pôsobí trvalo a donedávna uvádzal "Rannú šou" s Adelou Vinczeovou. Dnes ho počuť najmä v poobednom vysielacom čase.
Popri rádiu sa v roku 2004 začal vyskytovať aj na obrazovke. Všimla si ho moderátorka Oľga Záblacká, ktorá mu pomohla so začiatkami v kariére. Prvýkrát sa v úlohe televízneho moderátora objavil v nočnej šou "VyVolení". S herečkou Michaelou Majerníkovou moderoval "Hviezdy na ľade". V tom istom roku si vyskúšal prácu v relácii "Hudobná horúčka". S vlastným programom "Webmaster" sa uchytil na TV JOJ, kde zaznamenal divácky úspech aj vďaka excentrickým hosťom.
10. septembra 2016 sa oženil s redaktorkou, moderátorkou a modelkou Veronikou Ostrihoňovou, bývajú spolu v byte v Horskom parku v Bratislave.
S Adelou Vinczeovou napísali knihu zo zákulisia rádia "Veci, o ktorých viete pomerne málo".
Moderátor podporuje aj charitatívne projekty Úsmev ako dar či projekt Hodina deťom, pre ktorý mlčal tri dni. Vo voľnom čase rád športuje, najradšej behá.
V roku 2015 začal na YouTube vytvárať talkshow s názvom LevelLama (lvlLama), do ktorej si vždy pozve známu osobnosť / skupinu ľudí, a pritom ako sa s nimi rozpráva, hrá s nimi rôzne hry. Jeho talkshow nájdete taktiež na jeho YouTube kanále.
V novembri 2016 vyšiel jeho prvý vlog, a to z New Yorku. Odvtedy sa vlogom pravidelne venuje, a tvorí ich dodnes. V júli 2017 jeho kanál na YouTube prekročil 100-tisíc odberateľov, a počet odberateľov neustále rastie.
Osobný život.
V rolu 2016 sa oženil s Veronikou Cifrofou Ostrihoňovou. Spolu majú dve deti, Sáru a Šimona Kolomana.
Anton Faraonov

Anton Faraonov (* 20. január 1984, Kyjev) je absolventom Kyjevského štátneho choreografického učilišťa. Autor od roku 2002 do roku 2010 pôsobil v Štátnom divadle v Košiciach ako sólista baletu. Od roku 2005 sa venuje umeleckej fotografii, hlavne aktom a dokumentárnej fotografii . Ako fotograf a autor plagátu spolupracoval zo ŠD Košice na predstaveniach - "Odysseus" (2007), "Tristan a Izolda" (2008). V roku 2008 sa uskutočnila jeho prvá komorná výstava klasického aktu pod názvom "Poetika tela" v košickej Čajovni Amana.
Umelecká činnosť.
Fotografická tvorba.
„Odhalené duše“ je jednou zo štyroch zatiaľ prezentovaných zbierok „Poetika tela“, „Alusion“, „Divadelná fotografia“. Tvorba Antona Faraonova je tesne spojená s jeho životnými obdobiami, zbierka „Odhalené duše“ vznikla v rokoch 20072008 ako jedna z jeho prvých fotografických prác. Chcel len rozprávať o mnohých pocitoch, ktoré prežíval, ale hlavne chcel pracovať s myšlienkou, že nie je nič tak dokonalé ako človek. Práve prostredníctvom svojho tela človek dokáže vyjadrovať pocity, na ktoré nie vždy dokážeme nájsť to správne slovo, rozprávať príbehy, na ktoré nemáme jednoznačnú popisnú odpoveď. Pri tejto výstave sa snažil dosiahnuť stav, kedy divák prestane vnímať nahotu ako erotický prvok a začne čítať myšlienky medzi riadkami.
Halsey (speváčka)

Ashley Nicolette Frangipane (* 29. september 1994, Edison, New Jersey, USA), známa pod umeleckým menom Halsey, je americká speváčka-skladateľka. Začala skladať hudbu, keď mala 17 rokov. V roku 2014 podpísala nahrávaciu zmluvu s vydavateľstvom Astralwerks a vydala svoje debutové EP s názvom "Room 93". Jej debutový štúdiový album "Badlands" vyšiel v roku 2015. Jej umelecké meno Halsey vzniklo preskupením hlások mena Ashley.
Halsey

Halsey môže byť:
Lukas Graham

Lukas Graham je dánska popová a soulová skupina. Medzi súčasných členov patrí spevák Lukas Forchhammer, bubeník Mark Falgren, basgitarista Magnus Larsson a klávesista Morten Ristorp. V roku 2012 vydali prostredníctvom vydavateľstva Copenhagen Records a Then We Take the World svoj prvý album "Lucas Graham". Album sa umiestnil na prvej priečke dánskej hitparády. Ich druhý album, "Lukas Graham (Blue Album)", vyšiel v roku 2015 a obdržal medzinárodný úspech. Z albumu vyšli tiež single „Mama Said“ a „7 Years“, ktoré sa zaradili aj do "Billboard" Hot 100. V Spojených štátoch vyšiel pod vydavateľstvom Warner Bros. Records 1. apríla 2016.
Epigonos

Epigonos () môže byť:
Epigonos môže byť aj:
Rudolf Pepucha

Mgr. art. Rudolf Pepucha, ArtD. (* 25. marec 1975, Trstená) je slovenský hudobný skladateľ a režisér. Venuje sa prevažne experimentálnej a elektroakustickej tvorbe. Je tiež autorom stoviek scénických a iných kompozícii pre divadlo, rozhlas, TV a film.
Štúdium.
V rokoch 19952000 študoval kompozíciu u Prof. J. Hatríka a Doc. D. Mateja na VŠMU v Bratislave. V roku 2010 ukončil doktorandské štúdium u Prof. I. Paríka (+2005) a Doc. D. Mateja na VŠMU v Bratislave.
Bedřich

Bedřich môže byť:
Bestla

Bestla môže byť:
Marek Jašš

Marek Jašš (* 5. marec 1990, Bojnice) je slovenský basketbalista, slovenský reprezentant. Hráva na poste krídla. Je synom člena siene slávy BC Prievidza Branka Jašša.
S basketbalom začínal v šiestich rokoch, do dvanástich rokov kombinoval basketbal s ľadovým hokejom, neskôr sa venoval už len basketbalu.
Pôsobil vo všetkých mládežníckych reprezentačných výberoch Slovenska. Taktiež je členom seniorskej basketbalovej reprezentácie Slovenska. 
Je považovaný za špecialistu na defenzívne úlohy čomu zodpovedá jeho pozícia ako v klube, tak aj v reprezentácií.
Bizen

Bizen môže byť:
Blanket

Blanket môže byť:
Bras

Bras môže byť:
Brus

Brus môže byť:
Bungo

Bungo môže byť:
Burn It Down

Burn It Down môže byť:
Al Jarreau

Alwin Lopez „Al“ Jarreau (* 12. marec 1940, Milwaukee, USA† 12. február 2017, Los Angeles, USA) bol americký džezový spevák.
Narodil sa ako piaty zo šiestich súrodencov do hudobnej rodiny (otec spieval a matka hrala na klavír v kostole). Svoj prvý album nazvaný "We Got By" vydal v roku 1975. Neskôr vydal rad ďalších albumov. Bol tiež jedným zo spevákov piesne „We Are the World“ (1985). Počas svojej kariéry spolupracoval s mnohými hudobníkmi, medzi ktorých patrili napríklad Dean Parks, Christian McBride, Quincy Jones, Larry Goldings a Chick Corea. Bol držiteľom siedmich cien Grammy.
Korýtko

Korýtko môže byť:
Korýtka môžu byť:
Unio

Unio, po slovensky korýtko (zastarano: škľabka, mušľa, veľavrub) je rod sladkovodných lastúrnikov z ktorého sú na území Slovenska pôvodné tri druhy: korýtko riečne ("Unio crassus"), korýtko rybničné ("Unio tumidus)" a korýtko maliarske ("Unio pictorum"). 
Morfológia.
Korýtka sú lastúrniky, čo znamená, že ich mäkké telo zložené najmä z nohy, ktorou sa pohybujú po substráte a dvoch párov žiabier, ktoré slúžia na dýchanie, filtráciu potravy a čiastočne aj vývin vajíčok u samičiek je chránené pevnou vápenatou schránkou tvorenou dvomi lastúrami spojenými vo vrcholovej časti pružným väzom nazývaným ligament. Korýtka nemajú hlavu a potravu po odfiltrovaní v žiabrach príjmajú redukovaným ústnym otvorom, ktorý nie je vybavený struhákom – radulou. Na príjmanie rsp. vylučovanie vody slúžia korýtkam vysúvateľné trubice/sifóny, pričom pri pozornejšom pohľade si môžeme všimnúť, že jedna z trubíc/sifónov je zakončená akýmisi chĺpkami, ktoré slúžia na odfiltrovanie hrubších nečistôt z vody, pri čerpaní vody do žiabier, vylučovacia trubica takéto chĺpky nemá.
Rozlišovacím znakom medzi jednotlivými druhmi našich korýtok je okrem tvaru schránok/lastúr aj tvar a veľkosť vnútroschránkových zubov a líšt, túto jednoznačnú metódu rozlíšenia jednotlivých druhov však môžeme uplatniť len pri lastúrach po uhynutých jedincoch, po odumretí mŕtveho tkaniva. Pri rozlišovaní živých jedincov v prírode si stačí zapamätať, že korýtka maliarske majú jazykovito pretiahnuté schránky/lastúry, korýtka riečne majú obličkovité lastúry/schránky a korýtka rybničné majú v spodnej časti vyduté a zaoblené schránky, teda nie približne rovné ako korýtka maliarske, či riečne. 
Životný cyklus.
Životný cyklus korýtok je jedinečný a zložitý. Samčie jedince uvoľňujú do vody spermie, ktoré samičky prostredníctvom prijímacieho sifónu nasajú do žiabier v ktorých už majú nakladených cca 70 000 vajíčok. Po oplodnení ostávajú vajíčka v žiabrach samičky ešte približne tri týždne pokiaľ sa z nich nevyvinie juvenilné/mladé štádium korýtka nazývané glochídium, ktoré samička zo žiabier vylučuje do vonkajšieho prostredia, kde sa glochídiá snažia prichytiť pomocou háčikov na žiabrach rýb. V prípade, že sa im to podarí, tak približne mesiac parazitujú na telesných tekutinách ryby až dokončia svoj vývoj a uvoľňujú sa do vonkajšieho prostredia, kde sa snažia zahrabať do piesčitého, či bahnitého substrátu, v tomto štádiu sú približne veľké. V dospelosti dorastajú korýtka riečne a rybničné väčšinou do 6 – , korýtka maliarske cca 10 – , treba však pamätať, že mnoho jedincov je aj v dospelosti menších. Korýtka riečne sa dožívajú na území Slovenska 8 – 15 rokov, korýtka maliarske a korýtka rybničné 6 – 10 rokov.
Ohrozenie a ochrana.
Vo všeobecnosti sú lastúrniky zásadne ohrozené znečistením vôd a reguláciou vodných tokov. Za ostatných 70 rokov vyhynulo okolo 80% populácií sladkovodných lastúrnikov na Slovensku. Výnimku tvoria populácie korýtok maliarskych.
Škľabka

Škľabka (zastarano: škebľa) môže byť:
Richard Körner

Richard Körner (* 6. december 1990, Košice) je slovenský basketbalista, slovenský reprezentant. Hráva na poste krídla. Basketbalu sa venuje od desiatich rokov. V začiatkoch jeho kariéry mu výrazne pomáhal jeho otec Osvald. Charakteristická je jeho technika streľby pri trojbodových pokusoch, keď strieľa spoza hlavy, podobne ako to robila v minulosti hviezda NBA Larry Bird či na Slovensku Andrej Lukjanec. Odborníkmi je považovaný za hráča s potenciálom presadiť sa v zahraničí. Ako svoje vzory uvádza Michaela Jordana a jedného z najlepších súčasných slovenských hráčov Milana Žiaka.
Pôsobil v mládežníckych reprezentačných výberoch Slovenska do 16 a do 18 rokov. Momentálne je členom seniorskej basketbalovej reprezentácie Slovenska.
Rudolf Serkin

Rudolf Serkin (* 28. marec 1903, Cheb† 8. máj 1991, Guilford) bol česko-rakúsko-americký klavirista židovského pôvodu. Preslávil sa svojou interpretáciou Beethovenových skladieb.
Narodil sa v Chebe v židovskej rodine. Ako zázračné dieťa bol v deviatich rokoch poslaný do Viedne, aby sa tu zdokonaľoval v hre na klavír pod vedením Richarda Roberta. Neskôr študoval skladbu u Josepha Marxa. V iba dvanástich rokoch prvýkrát verejne vystúpil s Viedenskou filharmóniou. Počas dospievania ho silne ovplyvnil Arnold Schönberg, v ktorého hudobnej spoločnosti sa Serkin angažoval. Roku 1920 začal koncertnú kariéru. Žil v Berlíne, u priateľa huslistu Adolfa Buscha. Po uchopení moci nacistami roku 1933 sa odsťahoval do Švajčiarska, usadil sa v Bazileji. V tom istom roku prvýkrát koncertoval v USA, s veľkými úspechmi. Roku 1939 sa tam usadil. Hral predovšetkým s "New York Philharmonic" a učil na Curtis Institute of Music v Philadelphii. V rokoch 19681976 bol riaditeľom tejto školy. Roku 1951 založil spolu s nerozlučným priateľom Buschom, letnú školu "Marlboro Music School" a Festival vo Vermonte. Stal sa v USA tiež veľkým propagátorom diela Maxa Regera. Roku 1963 dostal Presidential Medal of Freedom. Roku 1984 získal cenu Grammy za nahrávku Brahmsových sonát. Jeho syn Peter Serkin sa stal tiež významným klaviristom
Travelist

Travelist by Secret Escapes je medzinárodná cestovateľská spoločnosť zaoberajúca sa predajom zlacnených pobytov v luxusných hoteloch prostredníctvom svojich internetových stránok. Spoločnosť pôsobí v Belgicku, Dánsku, Nemecku, Taliansku, Holandsku, Nórsku, Rumunsku, Španielsku, Švédsku, Veľkej Británii, Česku, Poľsku, Maďarsku, Chorvátsku a na Slovensku. 
Travelist je cestovateľský klub, ktorý sprístupňuje svoje ponuky výhradne svojim členom na základe bezplatnej registrácie emailovou adresou. 
História.
Pôvodne poľský startup sídliaci vo Varšave založil v roku 2012 Tomasz Nowinski. Vďaka inovatívnej ponuke získal projekt do roku 2014 viac ako 600 000 užívateľov. Po dosiahnutí tohto míľniku sa spoločnosť zlúčila s britskou spoločnosťou Secret Escapes operujúcou v rovnakom sektore, vďaka čomu expandovala na medzinárodný trh. 
V júli roku 2015 spoločnosť získala podporu 60 miliónov amerických dolárov od Octopus Investments a Google Ventures na podporu ďalšej expanzie. V roku 2016 dosiahla spoločnosť ďalší významný míľnik predajom 4 miliónov hotelových nocí.
Epigonos (sochár)

Epigonos () bol grécky sochár v 3. storočí pred Kr.
Epigonos, syn Chaira, bol grécky sochár aktívny v druhej polovici 3. storočia (približne v rokoch 263 až 197 pred Kr.) v kráľovstve Pergamon. Pracoval väčšinou s bronzom, a to možno už v dobe panovníka Eumena I. a potom za vlády kráľa Attala, ktorému tvoril hlavne diela oslavujúce jeho víťazstvo nad Galmi v roku 230 pred Kr.
O sochárskych dielach Epigona nám podávajú svedectvá signatúry z podstavcov jeho nezachovalých diel, a zo starovekých autorov rímsky spisovateľ Plínius, ktorý ho zaradil do plejády najvýznamnejších sochárov antického Grécka. Z množstva jeho diel ho zaujalo najmä súsošie "dieťaťa túliaceho sa k zabitej matke". Epigrafický nález "IvP I 29" na podstavci, datovaný na koniec 3. stor. pred Kr., objavený v lokalite starovekého Pergamu, pochádza pravdepodobne z podstavca pôvodnej jazdeckej sochy kráľa Attala I.
Epigonovi pripisujú aj bronzové originály dnešných mramorových rímskych kópií sôch, "umierajúceho Gala", umiestneného v Museo Capitolo a "Gala prebodávajúceho sa nad mŕtvolou svojej ženy" v Museo delle Terme v Ríme. Tieto diela boli votívne dary od Attala I. venované bohyni Aténe "Polias". Sú nesmierne dramatické, a okrem toho dokumentujú aj nový záujem umelcov zobrazovať porazeného nepriateľa v hrdinskom utrpení.
Josef Jungmann

Josef Jungmann (* 16. júl 1773, Hudlice† 14. november 1847, Praha) bol český filológ, spisovateľ a prekladateľ, predstaviteľ českého národného obrodenia (jeho druhej fázy, ktorá je niekedy nazývaná preromantická).
Položil základy modernej češtiny a spôsobu jej rozvíjania. Oponoval zemskému vlastenectvu presadzovanému najmä šľachtou a kládol dôraz na jazykovú koncepciu národa, ktorá sa počas obrodenia presadila najviac a prevláda v českej kultúre dodnes. Jeho najväčším dielom bol päťdielny "Slovník česko-nemecký", ktorý vyšiel v rokoch 18351839. Veľké úsilie venoval prekladaniu - z angličtiny (Miltonov "Stratený raj"), francúzštiny (Chateaubrindova "Atala"), nemčiny (Goethe, Schiller, Herder) i ruštiny (Karamzin, "Slovo o pluku Igorovom").
Horecký kopec

Horecký kopec je prírodná pamiatka ev. č. 2179 neďaleko obce Hnanice v okrese Znojmo v nadmorskej výške 288 - 312 metrov. Oblasť spravuje AOPK Správa ČR NP Podyjí.
Ochrana.
Predmetom ochrany sú xerotermné trávinobylinné spoločenstvá s výskytom vzácnych druhov rastlín a živočíchov, druhová pestrosť stepného spoločenstva.
Bazovského ulica (Bratislava)

Bazovského ulica je ulica v Bratislave, v mestskej časti Dúbravka. Je pomenovaná podľa slovenského maliara Miloša Alexandra Bazovského (1899 – 1968).
Tiahne sa od Bagarovej ulice po Ulicu Janka Alexyho, je rovnobežná s Landauovou a Červeňákovou. Vznikla v 70. rokoch 20. storočia pri výstavbe panelákového sídliska.
Na ulici sa nachádza materská škola, ktorú obnovili v septembri 2012.
Landauova ulica (Bratislava)

Landauova ulica je ulica v Bratislave, v mestskej časti Dúbravka. Je pomenovaná podľa slovenského zootechnika Ladislava Landaua (1914 – 1965).
Je rovnobežná s Ulicou Mikuláša Schneidera-Trnavského a Bazovského ulicou, kolmo ústi do Ulice Janka Alexyho. Vznikla v 70. rokoch 20. storočia pri výstavbe panelákového sídliska.
Landau

Landau môže byť:
Henry Landau

Henry Landau môže byť:
Felix Landau

Felix Landau môže byť:
Jacob Landau

Jacob Landau môže byť:
Jon Landau

Jon Landau môže byť:
Landau (priezvisko)

Landau je nemecké priezvisko. Jeho nositelia sú veľmi často židovského pôvodu, predpokladá sa jeho odvodenie od mesta Landau in der Pfalz v Nemecku. Prvým židovským zaznamenaným nositeľom priezviska je Jacob Baruch ben Judah Landau, ktorý žil v Taliansku koncom 15. storočia.
V Česku aj na Slovensku je veľmi zriedkavé. V Česku sa vyskytuje predovšetkým v meste Nýřany, na Slovensku len v mestách Košice, Bratislava a Hlohovec.
Známi nositelia.
Pozri v článku Landau.
David Landau

David Landau môže byť:
Hradišťské terasy

Hradišťské terasy je prírodná pamiatka ev. č. 1311 neďaleko mesta Znojmo, jeho mestskej časti Znojmo-Hradiště v okrese Znojmo. Oblasť spravuje Správa Národného parku Podyjí.
Ochrana.
Predmetom ochrany je rad významných stepných a lesostepných druhov rastlín a živočíchov v opustených sadoch.
Zrušenie.
Prírodná pamiatka bola začlenená od 20. marca 1991 pod novovzniknutý Národný park Podyjí, ale až 7. augusta 1998 došlo k oficiálnemu zrušeniu pamiatky.
Alison Brieová

Alison Brieová ( * 29.december 1982, Hollywood, Los Angeles, Kalifornia, USA) je americká herečka a producentka, ktorá sa preslávila ako Annie Edisonová v televíznom seriály Community (2005).
Životopis.
Alison sa 29.decembra 1982 v Kalifornií ako Alison Brie Schermerhorn. Jej otec reportér a hudobník a jej mama sa starala o deti ako pestúnka. Vyrastala v židovskej viere a tiež žila v židovských zvykoch. Počas detstva sa jej rodičia rozviedli a Alison ostala v starostlivosti mamy. Predtým ako sa stala herečkou, vystupovala ako klaun, na rôznych narodeninových oslavách a podobne.
Kariéru herečky sa začínala v komunitnom centre v Kalifornií, neskôr absolvovala strednú školu v Pasadene, počas štúdia hrala v židovských divadlách a v The California Institute of the Arts promovala s bakalárskym titulom, v roku 2005.
Rozlíšenie 960H

Rozlíšenie 960H patrí medzi najnovšie video rozlíšenia používané v analógových CCTV kamerových systémoch. Písmeno "H" v 960H je skratka pre "horizontálné" a 960 je počet pixelov vo vodorovnom smere z toho vyplýva že rozlíšenie je 960 x 480. Pomer strán tohto rozlíšenia je na rozdiel od predchodcov kde bol formát 4:3. 
Pre využívanie tohto rozlíšenia pre zaznamenávanie videa je nutné mať k dispozícií kameru typu CCTV s rozlíšením 960H a DV rekordér, ktorý je schopný túto kvalitu spracovať a uchovať. 
Predchodcovia 960H.
Predtým, než boli k dispozícii 960H kamery a DVR boxy, najviac rozšírený video štandard pre kamerové systémy bolo rozlíšenie D1. Rozlíšenie D1 je 720 x 480 pixelov niekedy aj 704 x 480 pixelov. Všimnite si, že šírka obrazu 960H je v porovnaní s D1 širšia pričom výška ostáva rovnaká.
Štandard D1 používa pomer strán 4:3, ktorý bol v minulosti najpoužívanejším pred príchodom širokouhlého formátu obrazu. Ďalším štandardom používaným v minulosti je CIF. Rozlíšenie CIF je 360x240 pixelov, ale niekedy sa používalo aj rozlíšenie 352x240 pixelov. Je to v podstate polovičná veľkosť oproti D1 a tiež je použitý pomer strán 4:3. Rozlíšenie CIF sa používa obvykle vtedy, ak je potrebné aby prenášané, alebo ukladané záznamy mali čo najmenšiu veľkosť.
Mních (Vysoké Tatry)

Mních (, , ) je samostatná skalná veža. Jej juhozápadný hrebeň sa stráca v suťoviskách pod Čubrinou a pod Druhým Mníchom a nespája sa s hlavným hrebeňom Vysokých Tatier. Nachádza sa na poľskom území Vysokých Tatier v Doline Rybiego Potoku nad juhozápadným brehom Morského oka. Nepatrne vyšší z dvoch vrcholov je severovýchodný.
Názov.
Názov mu pravdepodobne dali pastieri a poľovníci. Tvarmi pripomína postavu rehoľníka, odetého do plášťa s kapucňou na hlave. Názov si osvojili turisti a horolezci. K veži sa viažu mnohé povesti. Jedna z nich je o kamaldulskom frátrovi Cypriánovi z Červeného kláštora pri Dunajci, ktorý zostrojil „čertov voz“ a z Troch korún doletel až k Morskému oku.
Výstupy.
Dlho mal povesť nedostupnej veže. Prvým na jeho vrchole bol študent práv a dejín na krakovskej univerzite Jan Gwalbert Pawlikowski (18601939) s horským vodcom Maciejom Sieczkom. V roku 1879 alebo 1880 vystupovali od západu z Dolinky za Mníchom, cez takzvanú płytu (dosku) v severozápadnej stene. V zime, v marci roku 1910 boli prví na vrchole Mnícha Henryk Bednarski, Jerzy Cybulski, Walery Goetel, Józef Lesiecki, Leon Loria a Stanisłav Zdyb.
Výstup na Mnícha je možný s horským vodcom.
Zaujímavosť.
Poľský Mních má na slovenskej strane Vysokých Tatier dvojníka – Druhého Mnícha.
Karel Sabina

Karel Sabina (* 29. december 1813, Praha† 9. november 1877, Praha) bol český spisovateľ, novinár, libretista, literárny kritik a divadelný kritik a politik. Najviac sa preslávil ako autor libreta opery Bedřicha Smetanu "Prodaná nevěsta" (1870).
Ako kritik a vydavateľ bol veľkým propagátorom diela Karla Hynka Máchu a napísal aj Máchov portrét. V roku 1948 sa pripojil k revolúcii ako jeden z vodcov pražských radikálnych demokratov, ktorí spustili júnové povstanie a bol preto v rokoch 18491857 väznený. Po prepustení sa zapojil do literárneho života (v skupine Májovci). Stal sa však tiež informátorom rakúskej tajnej polície, pod krycím menom Roman (v rokoch 18591865), s úlohou monitorovať české národne hnutie. Táto jeho činnosť vyšla najavo v roku 1872 a bola aj zverejnená v "Národných listoch". Potom bol exkomunikovaný ako zradca z českej národnej spoločnosti. Až do svojej smrti žil v utajení, publikoval len nemecky pod pseudonymami a zomrel v biede.
Kraví hora

Kraví hora je prírodná pamiatka ev. č. 1313 neďaleko obce Sedlešovice v okrese Znojmo. Oblasť spravuje Správa Národného parku Podyjí.
Ochrana.
Predmetom ochrany je prirodzené vresovisko s radom významných teplomilných druhov rastlín a živočíchov.
Zrušenie.
Prírodnú pamiatku začlenili odo dňa 20. marca 1991 pod novovzniknutý Národný park Podyjí, ale až dňa 7. augusta 1998 došlo k oficiálnemu zrušeniu pamiatky.
Vonkajšie Hebridy

Vonkajšie Hebridy (slovenský normovaný názov) (, ) je názov skupiny ostrovov, ležiacich v blízkosti severozápadného pobrežia Škótska, ale od škótskej pevniny sú vzdialenejšie ako Vnútorné Hebridy. Ležia severozápadne od Vnútorných Hebríd, spolu s ktorými tvoria rozsiahlejšie súostrovie - Hebridy. Od Vnútorných Hebríd a škótskej pevniny ich oddeľujú prielivy Minčský a Malý Minch a Hebridské more.
Vonkajšie Hebridy tvoria samostatnú rovnomennú správnu oblasť (po škótskogaelsky "Comhairle nan Eilean Siar"), jednu z 32 celkovo v Škótsku.
Vonkajšie Hebridy pozostávajú z 15 obývaných ostrovov a niekoľko desiatok neobývaných, z nich je asi 50 významnejších. Hlavné ekonomické aktivity na ostrovoch sú popri cestovnom ruchu rybolov, chov oviec a tkáčstvo. Podnebie ostrovov je mierne oceánske.
Rozloha súostrovia je približne . Počet obyvateľov dosahuje len niečo vyše 27-tisíc, v roku 2015 mali ostrovy 27 100 obyvateľov. Hustota zaľudnenia je tak 8 ľudí na km².
Ostrovy sú zároveň jednou z mála posledných oblastí, kde sa hovorí po škótskogaelsky. Škótska gaelčina je tu dokonca jazykom väčšiny obyvateľov.
Cynthia Nixonová

Cynthia Nixon ( * 9.apríl 1966, New York,New York, USA) je americká herečka známa zo seriálu Sex v meste z roku 1998.
Osobný život.
Narodila sa 9. apríla 1966 v New Yorku herečke Anne Knoll a novinárovi Walterovi Nixonovi. Je absolventkou Hunter College High Scholl v New Yorku.
V rokoch 1988 až 2003 chodila s fotografom Dannym Mozesom. Majú spolu dve deti, dcéru narodenú v roku 1996 syna narodeného v roku 2002. V roku 2004 Cynthia začala chodiť s aktivistkou Christine Marinoni. Cynthia sa s Marinoni zasnúbila v apríli 2009. Marinoni porodila ich syna v roku 2011. Vzali sa v New Yorku 27. mája 2012.
Ak ide o jej sexuálnu orientáciu, tak sa vyjadrila, že jej vôbec nepríde divné, že je zamilovaná do ženy. Sama sa však skôr označuje ako bisexuálka. 
V októbri 2006 jej počas bežnej lekárkej prehliadky bola diagnostikovaná rakovina prsníka. Cynthia sa rozhodla túto správu tajiť, aby to neurobilo príliš veľký rozruch. V roku 2008 počas rozhovoru v relácii "Good Morning America" vyhlásila, že sa jej boj s rakovinou prsníka podaril vyhrať. Od tej doby sa hlási k aktivistom proti rakovine prsníka.
Baby boom

Baby boom je pomenovanie obdobia, ktoré sa vyznačuje neobvyklým nárastom pôrodnosti. Tento demografický fenomén je obvykle používaný pre určité geografické územia. Ľudia, ktorí sa pri týchto „boomoch“ narodili, sa často nazývajú „Baby boomeri“. Niektorí odborníci rozlišujú medzi ľuďmi narodenými v priebehu týchto demografických boomov a tými, ktorí sa stotožňujú s prekrývaním kultúrnych generácií. Príčiny baby boomov môžu zahŕňať rôzne faktory fertility. 
Jedno z najznámejších období, ktoré získalo pomenovanie „baby boom“, bolo hneď po Druhej svetovej vojne, v časoch, keď bola Studená vojna. V USA to boli roky 1945-1961, kedy sa narodilo 65 miliónov detí. V čase vrcholu amerického baby boomu to bolo jedno dieťa za sedem sekúnd. Vo väčšine krajín severnej Európy toto obdobie siahalo od roku 1945 do roku 1975. V niektorých krajinách, napríklad vo Francúzsku, baby boom začal skôr, od roku 1942 a, aj keď v menšej miere, pokračoval až do konca roka 1974. Demografický vývoj narastal po roku 1946 aj na Slovensku. Pôrodnosť po vojne rástla až do roku 1952. V nasledujúcom období až do roku 1967 mierne klesala. V rokoch 1971 až 1979 pôrodnosť na Slovensku opäť výrazne narástla. Tento fenomén baby boomu je dnes známy ako Husákove deti.
Matt Dallas

Matthew Joseph „Matt“ Dallas (* 21. október 1982, Phoenix, Arizona, USA) je americký herec známy zo seriálu "Kyle XY" kde stvárnil hlavnú postavu.
Životopis.
Narodil sa ako najstarší zo štyroch detí. O herectvo sa začal zaujímať v dvanástich rokoch, keď ho jeho babička zobrala na predstavenie "Škaredé káčatko".
V jeho osemnástich rokoch sa presťahoval do Los Angeles. Prvých päť rokov venoval najmä modelingu a len zvoľna prenikal do televíznej tvorby. V roku 2004 hral vo videoklipe amerického rapera Fan_3' a v roku 2005 v klipe „Goodbye My Lover“ Jamesa Blunta.
Zviditeľnil sa v roku 2006 televíznym sci-fi seriálom "Kyle XY", v ktorom stvárnil hlavnú postavu stredoškoláka obdareného mimoriadnymi schopnosťami. Seriál zaznamenal tri série a posledná séria bola nedokončená (ukončenie v roku 2009). Bol nominovaný na Cenu Teen Choice Award 2007 v kategórii „Choice TV: Breakout“ a dvakrát po sebe aj na cenu Saturn, v kategórii za najlepšieho televízneho herca (v rokoch 2007 a 2008) a magazín People ho tiež uviedol ako jedného z najsexi mužov roka 2006.
Hral ešte v niekoľkých filmoch, napríklad "Vidiecka farma", alebo sa objavil aj v šiestich epizódach seriálu "Čarodejnice z Eastwicku". Zahral si aj s herečkou Hilary Duffovou vo filme "Príbeh o hľadaní lásky".
Dňa 7. januára 2013 oznámil na sociálnej sieti Twitter zasnúbenie s partnerom, ktorý je hudobník Blue Hamilton. O dva roky neskôr uzavreli manželstvo. Pred Vianocami 2015 spolu oznámili prostredníctvom videa na YouTube adopciu dvojročného syna Crowa.
Francúzske národné florbalové družstvo žien

Francúzske národné florbalové družstvo žien je národné družstvo žien, ktoré reprezentuje Francúzsko v medzinárodných ženských florbalových súťažiach, podujatiach a priateľských zápasoch. Funguje pod záštitou Francúzskej florbalovej federácie (FFF). Prvý medzinárodný zápas absolvovalo v roku 2013. Vo februári 2017 mu patrilo vo svetovom rebríčku IFF 25. miesto.
Na majstrovstvá sveta sa družstvo nekvalifikovalo ani raz. Absolvovalo 2 kvalifikácie, na ktorých však nevyhralo v žiadnom stretnutí.
Ukrajinské národné florbalové družstvo žien

Ukrajinské národné florbalové družstvo žien je národné družstvo žien, ktoré reprezentuje Ukrajinu v medzinárodných florbalových súťažiach, podujatiach a priateľských zápasoch. Funguje pod záštitou Ukrajinskej florbalovej federácie (UFF). Prvý medzinárodný zápas absolvovalo v roku 2017, v kvalifikácii na MS 2017. Vo februári 2017 nefigurovalo vo svetovom rebríčku IFF.
Na majstrovstvá sveta sa družstvo nekvalifikovalo ani raz. Absolvovalo 1 kvalifikáciu, na ktorej však nevyhralo v žiadnom stretnutí.
Pollis

Pollis () môže byť:
Thajské národné florbalové družstvo žien

Thajské národné florbalové družstvo žien je národné družstvo žien, ktoré reprezentuje Thajsko v medzinárodných ženských florbalových súťažiach, podujatiach a priateľských zápasoch. Funguje pod záštitou Thajskej florbalovej asociácie (TFA). Prvý medzinárodný zápas absolvovalo v roku 2015, na Hrách Juhovýchodnej Ázie. V júni 2018 mu patrilo vo svetovom rebríčku IFF 19. miesto.
Družstvo sa na majstrovstvách sveta dokázalo kvalifikovať hneď pri svojej prvej účasti v regionálnej kvalifikácii v roku 2017. Na samotnom finálovom turnaji potom obsadilo 13. mieste, ako najlepšie z ázijských tímov. V roku 2015 skončilo zasa strieborné na florbalovom turnaji v rámci Hier Juhovýchodnej Ázie, rovnako tak aj na premiérovom turnaji ázijsko-oceánskeho pohára.
Novozélandské národné florbalové družstvo žien

Novozélandské národné florbalové družstvo žien je národné družstvo žien, ktoré reprezentuje Nový Zéland v medzinárodných florbalových súťažiach, podujatiach a priateľských zápasoch. Funguje pod záštitou Novozélandského florbalového zväzu (FNZ). Prvý medzinárodný zápas absolvovalo v roku 2015, v kvalifikácii na MS 2015. Vo februári 2017 mu patrilo vo svetovom rebríčku IFF 23. miesto. Trénerom družstva bol v roku 2017 Švéd Sven Sundin. 
Družstvo sa na majstrovstvá sveta nedokázalo kvalifikovať ani raz. Absolvovalo 2 kvalifikácie; tú druhú hostil práve Nový Zéland a domáce družstvo na nich dokázalo bodovať v dvoch zápasoch. V regionálnej kvalifikácii to ale stačilo iba na nepostupové 6. miesto.
Čínske národné florbalové družstvo žien

Čínske národné florbalové družstvo žien je národné družstvo žien, ktoré reprezentuje Čínu v medzinárodných florbalových súťažiach, podujatiach a priateľských zápasoch. Funguje pod záštitou Čínskej florbalovej federácie (CFF). Prvý medzinárodný zápas absolvovalo v roku 2017, v kvalifikácii na MS 2017. Vo februári 2017 nefigurovalo vo svetovom rebríčku IFF.
Družstvo sa na majstrovstvá sveta nedokázalo kvalifikovať ani raz. V regionálnej kvalifikácii v roku 2017 konanej na Novom Zélande nedokázalo bodovať ani v jedinom stretnutí.
Filipínske národné florbalové družstvo žien

Filipínske národné florbalové družstvo žien je národné družstvo žien, ktoré reprezentuje Filipíny v medzinárodných florbalových súťažiach a priateľských zápasoch. Funguje pod záštitou Filipínskej florbalovej federácie (FP). Prvý medzinárodný zápas absolvovalo v roku 2014, na majstrovstvách SEA. V júli 2018 figurovalo vo svetovom rebríčku IFF na 32. mieste.
Družstvo sa prvýkrát predstavilo v medzinárodnom zápase v roku 2014 na subkontinentálnych majstrovstvách, ktoré sa konali v Singapure. Družstvo na nich odohralo 4 zápasy, nebodovalo ani v jednom z nich a obsadilo poslednú4. priečku. Prvé víťazstvo dosiahlo na premiérovom turnaji ázijsko-oceánskeho pohára v roku 2018.
Ezra Miller

Ezra Matthew Miller ( * 30. september 1992, Wyckoff, New Jersey USA) je americký herec a spevák známy z filmov ako "Musíme si pohovoriť o Kevinovi" (2011), "Ten, kto stojí v kúte" (2012) alebo "Madame Bovary" (2014).
Životopis.
Narodil sa koncom septembra do židovskej rodiny. Preto, aj jeho meno pochádza z hebrejčiny a znamená pomocník. Jeho otec pracuje ako nakladateľ a mama sa venuje moderným tancom. Ako malý trpel rečovou vadou, preto najskôr začínal s operným spevom.
Jeho prvý film natočil v roku 2008 s názvom "Afterschool". Kvôli filmu v šestnástich rokoch ukončil štúdium na škole, aby sa mohol naplno venovať herectvu. Objavil sa tiež vo filmoch ako príklad "City Island", "Bolesti slávnych", či v pár epizódach seriálu "Californication". Zlom prišiel keď stvárnil problémového Kevina vo filme "Musíme si pohovoriť o Kevinovi", kde sa objavil po boku oscarovej herečky Tildy Swintonovej. Film získal pozitívne ohlasy. Po boku Logana Lermana a Emmy Watsonovej sa objavil vo filmovom spracovaní podľa knižnej predlohy "Ten, kto stojí v kúte", ktorý bol v Amerike uvedený v septembri 2012.
Mimo filmu, sa venuje aj hudbe. Je členom newyorskej kapely Sons of an Illustrious Father, kde hrá na bubny a spieva.
V rozhovoroch priznáva, že rád fajčí marihuanu a tiež často hovorí o svojej sexuálnej orientácii.
V roku 2016 sa predstavil vo filmoch ako "Jednotka samovrahov", v ktorom sa objavili aj herci ako Will Smith, Margot Robbiová či Jared Leto alebo v dobrodružnom filme "Fantastické zvery a ich výskyt", kde sa zo známych hercov objavil napríklad Colin Farrell.
Popické kopečky

Popické kopečky je prírodná pamiatka ev. č. 1313 neďaleko obcí Konice a Popice v okrese Znojmo. Oblasť spravuje Správa Národného parku Podyjí.
Ochrana.
Predmetom ochrany je prirodzené vresovisko so stepným porastom a radom významných druhov rastlín a živočíchov.
Zrušenie.
Prírodná pamiatka bola začlenená od 20. marca 1991 pod novovzniknutý Národný park Podyjí, ale až 7. augusta 1998 došlo k oficiálnemu zrušeniu pamiatky.
Rebel Wilson

Rebel Wilson vlastným menom Melanie Elizabeth Bowndsová (* 2. marec 1980, Sydney, Austrália) je austrálska herečka a spisovateľka, preslávila sa tiež vďaka Stand-up komédiám "Pizza" a "Bogan Pride".
Životopis a kariéra.
Vyrastala v Sydney so svojimi rodičmi a tromi súrodencami. Študovala na University of New South Wales, kde sa zaoberala právom a umením. K herectvu ju priviedol sen, kedy sa jej snívalo že získala Oscara. Jej prateta Lilian Bound bola vydatá za Walta Disneyho.
V roku 2002 napísala muzikál "The Westie Monologues" a o rok neskôr, sa presťahovala do New Yorku.
V roku 2008 napísala, produkovala a sama hrala v muzikálovom komediálnom seriáli "Bogan Pride" na stanici SBS One a tiež sa objavila v seriáli stanice Nine Network "Monster House". V roku 2009 získala cenu Tropfest za najlepšiu herečku za rolu vo filme "Bargain".
Spolumoderovala odovzdávanie cien ARIA Muisc Award v roku 2010.
Začiatkom roka 2012 sa objavila po boku herečiek Kirsten Dunstovej a Isly Fisherovej v komédii "Baby na ťahu". V rovnakom roku, sme ju mohli vidieť aj v romantickej komédii "Ladíme!" za ktorý dostala tiež ocenenie MTV a Teen Choice Awards, vo filme sa tiež objavila aj s herečkou Annou Kendrickovou v hlavnej úlohe.
Natasha Lyonne

Natasha Lyonne, vlastným menom Natasha Bianca Lyonne Braunstein ( * 4. apríl 1979, New York, New York, USA) je americká herečka, ktorá sa viac objavuje vo vedľajších úlohách.
Život a kariéra.
Narodila sa v New Yorku. Jej rodičmi sú Ivette Buchinger a Aaron Braunstein a má o sedem rokov staršieho brata Adama. Otec sa živí ako boxerský usporiadateľ a matka je licenčnou konzultantkou. Natasha a jej rodičia žili krátko v Izraeli, kde sa aj jej rodičia rozviedli. Zatiaľ čo otec zostal v Izraeli, Natasha, matka a brat sa vrátili späť do New Yorku.
Veľký pacifický kôš

Veľký pacifický kôš (angl. "Great Pacific Garbage Patch" alebo "Pacific Trash Vortex") je miesto zvýšenej koncentrácie morského odpadu, ktorý sa tu nahromadil v severnom tichomorskom kolobehu.
Poloha.
Škvrna sa nachádza zhruba medzi 135. a 155. stupňom západnej dĺžky a 35. až 42. stupňom severnej šírky. Na tom, ako presne je táto oblasť veľká, nepanuje všeobecná zhoda, dosť záleží na tom, akú koncentráciu odpadkov v morskej vode možno považovať za problematickú. V zásade sa za súčasť škvrny považuje tá časť oceánu, kde je koncentrácia odpadu väčšia ako priemer.
Zloženie.
Škvrna sa skladá predovšetkým z malých úlomkov rôznych plastov a chemických kalov. Nie je viditeľná zo satelitných snímok, vzhľadom k tomu, že plast a kal preberajú farbu oceánu, v ktorom plávajú.
Kvôli fotodegradácii plastov, ktoré sa tak rozpadajú na menšie a menšie kúsky, vstupujú umelé látky do potravinového reťazca prostredníctvom živočíchov, ktoré sa živia planktónom - tieto živočíchy prirodzene nedokážu pri filtrácii vody odlíšiť čiastočky plastov od čiastočiek planktónu.
V mnohých oblastiach je koncentrácia plastov až sedemkrát väčšia ako koncentrácia zooplanktónu. Obavy vzbudzujú predovšetkým chemické látky, ktoré sa z plastov môžu vylúčiť, najmä polychlórované bifenyly, bisfenol a deriváty polystyrénu.
Vedecké výskumy zistili, že u niektorých rýb z tejto oblasti je narušená produkcia hormónu estradiolu.
Palúch

Palúch môže byť:
Údolí Dyje

Údolí Dyje je prírodná pamiatka ev. č. 1312 neďaleko obcí Havraníky, Hnanice, Horní Břečkov, Lukov, Mašovice, Podmolí, Nový Šaldorf-Sedlešovice, Vranov nad Dyjí, Znojmo v okrese Znojmo. Oblasť spravuje Správa Národného parku Podyjí.
Ochrana.
Predmetom ochrany je kaňonovité údolie s početnými skalnými odkryvmi a sutinovými poľami, prirodzenými lesmi a lesostepnými porastmi.
Zrušenie.
Prírodná pamiatka bola začlenená od 20. marca 1991 pod novovzniknutý Národný park Podyjí, ale až 7. augusta 1998 došlo k oficiálnemu zrušeniu pamiatky.
Palivová karta

Palivová karta alebo aj tankovacia karta je platobný prostriedok, ktorý umožňuje platbu najmä pri nákupe benzínu, nafty a ďalších palív na čerpacích staniciach.
S kartou je možné tankovať diesel, benzín a LPG (autoplyn) a ďalšie služby v záležitosti od rozsahu uplatnených podmienok na danej karte. Palivové karty sa takisto dajú použiť na platby za prehliadky vozidla a ďalšie výdavky podľa uváženia majiteľa alebo používateľa karty.
Palivové karty umožňujú správu celého vozoparku. Vďaka palivovej karte majitelia, používatelia dostávajú okamžité správy o výdavkoch a môžu si nastaviť limity použitia. Takto im karta pomáha, aby boli informovaní o všetkých výdavkoch, ktoré súvisia s ich biznisom, ako sú vyhodnotenie podľa vodičov, vozidiel, súhrnná faktúra s vykázanou DPH, kontrola nákupu podľa produktu, služby, likvidné, úrokové výhody, špeciálne výhody na čerpacích staniciach a bezhotovostné čerpanie pohonných hmôt.
Palivové karty nezabezpečujú iba rafinérske spoločnosti ako Shell, OMV, Chevron, ExxonMobil, ale aj firmy, ktoré sa špecializujú iba na produkciu týchto kariet.
Na Slovensku všetky veľké spoločnosti prevádzkujúce čerpacie stanice poskytujú palivové karty.
Basketbalová extraliga žien 2016/17

Basketbalová extraliga žien v sezóne 2016/17 bol 25. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). Do extraligy sa v tejto sezóne prihlásilo 9 družstiev. V januári 2017 však družstvo Cassovia Košice súťaž opustilo, jeho výsledky sa anulovali a v lige tak ostalo iba 8 družstiev. Prvenstvo v súťaži obhajilo družstvo Good Angels Košice.
Systém súťaže.
Systém súťaže sa oproti predchádzajúcej sezóne opäť pozmenil. Po odohraní základnej časti, ktorá sa hrala dvojkolovo, nasledovala nadstavbová časť v skupinách o 1.4. a o 5.8. miesto (pôvodne o 1.5. a o 6.9. miesto). Družstvám sa v nadstavbovej časti započítavali výsledky odohraté v základnej časti. Všetky družstvá z nadstavbovej skupiny postúpili do štvrťfinále play-off, ktoré sa hralo na 2 víťazné zápasy, rovnako ako zápasy o konečné umiestnenie. Semifinálové zápasy, finále a zápasy o 3. miesto sa odohrali na 3 víťazné zápasy. Pôvodne mal posledný tím (deviaty) odohrať baráž s víťazom 1. ligy, po odstúpení Cassovie zo súťaže nikto nevypadol.
Bohuslav Kokotek

Mgr. Bohuslav Kokotek (; * 16. jún 1949, Třinec, Česko-Slovensko, dnes Česko – † 24. júl 2016) bol český evanjelický duchovný poľskej národnosti a publicista.
Po štúdiu teológie bol 16. septembra 1973 ordinovaný za duchovného Sliezskej cirkvi evanjelickej a. v.. Pôsobil okrem iného v zboroch v mestách Návsí, Třanovice a Český Těšín. Bol seniorom Dolného seniorátu SCEAV.
V roku 1991 bol spoluzakladateľom "Evanjelickej spoločnosti v Českej republike", ktorej aj predsedal.
Od roku 2014 bol členom rady mesta Třinec, v ktorom takisto vykonával funkciu predsedu výboru pre národnostné menšiny.
Od roku 1987 bol redaktorom cirkevného časopisu "Přítel lidu – Przyjaciel Ludu". Písal fejtóny do mesačníku "Zwrot". Pracoval v poľskom vysielaní Rádia Ostrava, kde od roku 1993 až do svojej smrti moderoval reláciu "Głos Chrześcijan" (Hlas kresťanov). Takisto moderoval kresťanskú reláciu pre televíziu v Českom Těšíne; spolupracoval s rozhlasom TWR v Brne a s TV Noe.
V roku 2016 mu poľský prezident, Andrzej Duda udelil cenu "Złoty Krzyż Zasługi".
Ječmeniště (prírodná pamiatka)

Ječmeniště je prírodná pamiatka ev. č. 5906 neďaleko obce Strachotice v okrese Znojmo v nadmorskej výške 207 - 289 metrov. Oblasť spravuje AOPK ČR.
Ochrana.
Predmetom ochrany sú zachovalé teplomilné a suchomilné rastlinné spoločenstvá, predoevšetkým úzkolisté stepné trávniky a širokolisté suché trávniky, poloprirodzené fácie krovín na vápnitých podložiach a nízke xerofilné kroviny, a na ne viazaný súbor chránených a ohrozených rastlinných i živočíšnych druhov.
Franciszek

Franciszek môže byť:
Antonín Rejcha

Antonín Rejcha alebo Anton Reicha alebo Antoine Reicha (* 27. február 1770, Praha† 28. máj 1836, Paríž) bol česko-francúzsky hudobný skladateľ.
Už ako malý chlapec bol poslaný do rodiny svojho strýka Josefa Rejchu, ktorý bol violončelista zámockej kapely vo Wellensteine. Strýko Antonína učil na husle, klavír i flautu. V roku 1785 odišiel Antonín do Bonnu, kde potom hral v kurfirstskej dvornej kapele a v divadelnom orchestri. Tu sa okrem iného oboznámil s Ludwigom van Beethovenom. Keď mesto obsadila Napoleonova armáda, presťahoval sa do Hamburgu. Tu sa živil ako učiteľ klavíra. Roku 1799 odišiel do Paríža, kde napísal svoje prvé skladby. Od roku 1808 žil v Paríži natrvalo. Najprv sa presadil svojimi komornými skladbami. Cenené boli aj jeho teoretické práce. V roku 1818 bol menovaný profesorom kontrapunktu na Parížskom konzervatóriu. Tu učil napríklad Hectora Berlioza. Jeho súkromným žiakom bol tiež Franz Liszt. Roku 1829 sa stal francúzskym občanom. Roku 1831 bol vyznamenaný rádom Rytier Čestnej légie.
Palúch (priezvisko)

Palúch je slovenské priezvisko odvodené od mena Pavol. Rovnomenný nárečový výraz značí palec na rukaviciach. Je rozšírené najmä na strednom Slovensku, najviac v Banskej Bystrici, Martine a Žiline.
Známi nositelia.
Pozri v článku Palúch.
Paluch (priezvisko)

Paluch je slovenské a poľské priezvisko. Slovenská podoba je odvodená od mena Pavol. Poľský variant má význam palec na nohe. Na Slovensku je najčastejšie v Čadci a Bánovciach nad Bebravou.
Známi nositelia.
Pozri v článku Paluch.
Paľuch (priezvisko)

Paľuch je slovenské priezvisko, odvodené od mena Pavol. Najčastejšie v obciach Hrabušice (okres Spišská Nová Ves) a Korňa (okres Čadca).
Známi nositelia.
Pozri v článku Paľuch.
Palucha (priezvisko)

Palucha je české priezvisko. Je rozšírené predovšetkým v meste Olomouc. Na Slovensku sa v neprechýlenej podobe vôbec nevyskytuje.
Známi nositelia.
Pozri v článku Palucha.
Paluch

Paluch môže byť:
Palucha

Palucha je priezvisko, pozri Palucha (priezvisko), napr.:
Andrzej Paluch

Andrzej Paluch môže byť:
Paľúch (priezvisko)

Paľúch je slovenské priezvisko odvodené od mena Pavol. Je veľmi zriedkavé, s najväčším výskytom v obci Látky (okres Detva).
Známi nositelia.
Pozri v článku Paľúch.
Paľuch

Paľuch je priezvisko, pozri Paľuch (priezvisko), napr.:
Paľúch

Paľúch je priezvisko, pozri Paľúch (priezvisko), napr.:
Paluchová

Paluchová je ženská podoba priezvisk Paluch alebo Palucha, napr.:
ROŠEN

ROŠEN (v zahraničí aj ROSHEN; ) je ukrajinský výrobca cukrárskych výrobkov so sídlom v Kyjeve. Výrobky Rošen sa predávajú hlavne na trhu bývalého Sovietskeho zväzu, Maďarsku a Litve. Majiteľom spoločnosti je bývalý prezident Ukrajiny Petro Porošenko.
Spoločnosť má výrobné závody v ukrajinskom Kyjeve, Vinnyci, Kremenčuku a Jahotyne. Tiež v Maďarsku, Litve (Klaipėda) a ruskom Lipecku.
Názov spoločnosti je odvodený od mena Petra Porošenka.
V roku 2012 bola spoločnosť Rošen označená za 18. najväčšiu cukrovinkársku spoločnosť na svete. Celková ročná produkcia jej výrobkov dosahuje 410 000 ton.
Kritios

Kritios alebo Kritias () bol grécky sochár v 5. storočí pred Kr.
Sochár Kritios pochádzal pravdepodobne z Atén. Aktívny bol približne v rokoch 480 až 460 pred Kr. Z jeho nezachovalých sôch je známych šesť podstavcov objavených v Atike, ktoré signoval spolu s Nésiótom. Zo starovekých autorov nám správu o jeho sochárskom diele, súsoší "Tyranobijcov", ktoré stálo v Aténach, zaznamenal v 2. storočí cestovateľ Pausanias vo svojej sprievodcovskej príručke po Grécku: „"Neďaleko potom stojí Harmiodos a Aristogeitón, ktorí zabili Hipparcha. Aký bol dôvod a spôsob, akým čin vykonali, povedali už iní. Z týchto sôch sú jedni dielom Kritiovým, staršie vytvoril Anténor."“
Vytvorením nového súsošia "Tyranobijcov Harmodia a Aristogeitóna", ktoré malo nahradiť súsošie od Anténora, boli Kritios a Nésiótes poverení v roku 477 pred Kr. Pôvodné Anténorovo dielo, ktoré stálo na aténskej agore, dal Xerxes I. v roku 480 pred Kr. previesť do Perzie a do Atén sa vrátilo až za vlády Seleukovcov. Je známych niekoľko rímskych kópií tohto súsošia.
Kritios a Nésiótes sa ešte prísne pridŕžali predpisov dórskej bronziarskej školy. Staroveký spisovateľ Lukianos, ktorý sa v mladosti venoval sochárstvu, uvádza, že niektorí rečníci sú pri prejavoch meraví ako Kritiove a Nésiótove sochy. Vo vývine gréckeho sochárstva sa síce tieto sochy časovo zaraďujú už do novej epochy, ale z dôvodov konzervatizmu zachovávajú ešte zčasti tradičný archaický štýl. Na základe tohto štýlu sa Kritiovi pripisujú aj ďalšie sochy, medzi ktoré patrí napr. "Kritiov chlapec", zhotovený približne v roku 480 pred Kr., objavený v Aténach.
Galík (priezvisko)

Galík je slovenské a české priezvisko. Na Slovensku je najčastejšie v obciach Lúčka (okres Svidník) a Plaveč (okres Stará Ľubovňa), v Česku je najrozšírenejšie v mestách Praha a Teplice.
Známi nositelia.
Pozri v článku Galík.
Galik (priezvisko)

Galik je slovenské priezvisko. Najčastejšie je v obciach Lúčka (okres Svidník), Spišský Hrhov (okres Levoča) a v Poprade. V Česku je veľmi zriedkavé.
Známi nositelia.
Pozri v článku Galik.
Galík

Galík je priezvisko, pozri Galík (priezvisko), napr.:
Galik

Galik môže byť:
Alpské lyžovanie na Zimných olympijských hrách 2010 – Slalom žien

Ženský slalom na Zimných olympijských hrách Vancouver 2010 sa konal vo Whistler Creekside v meste Whistler, Britská Kolumbia 26. februára, 2010.
Preteky sa konali v náročných klimatických podmienkach, hmla, sneh a vo vyšších teplotách. Maria Rieschová z Nemecka vyhrala svoju druhú zlatú medailu na tejto Olympiáde.